
ΜΑΘΗΜΑ:
ΑΝΑΤΟΜΙΑ – ΦΥΣΙΟΛΟΓΙΑ ΙΙ
ΤΟΜΕΑΣ ΥΓΕΙΑΣ & ΠΡΟΝΟΙΑΣ
Γ ΕΠΑΛ


Επιμέλεια:
Γαλανάκης Γεώργιος







ΘΕΜΑ Α   
Α1. Να γράψετε στο τετράδιο σας το γράμμα καθεμιάς από τις παρακάτω προτάσεις και δίπλα τη λέξη ΣΩΣΤΟ αν είναι σωστή ή τη λέξη ΛΑΘΟΣ αν είναι λανθασμένη. 
α. Οι σκληρές ουσίες του δοντιού ονομάζονται πολφός. 
β. Τα αντισώματα παράγονται από τα Β λεμφοκύτταρα. 
γ. Εσωτερικά δεν μπορούμε να διακρίνουμε λεπτό από παχύ έντερο. 
δ. Το τοίχωμα μιας κοιλίας της καρδιάς είναι λεπτότερο από το τοίχωμα ενός κόλπου. 
ε. Ο οισοφάγος έχει σε όλη την έκταση του το ίδιο εύρος. 
(Μονάδες 15)
Α2. Να γράψετε στο τετράδιό σας τους αριθμούς 1, 2, 3, 4 από τη στήλη Α και, δίπλα, ένα από τα γράμματα α, β, γ, δ, ε της στήλης Β, που δίνει τη σωστή αντιστοίχιση. Σημειώνεται ότι ένα γράμμα από τη στήλη Β θα περισσέψει.
	ΣΤΗΛΗ Α
(όργανο/αδένας)

	ΣΤΗΛΗ Β
(θέση)


	1. Τραχεία
	α. Κάτω από τον δεξιό θόλο του
διαφράγματος

	2. Σπλήνας
	β. Περιβάλλεται από την αγκύλη του δωδεκαδάκτυλου

	3. Πάγκρεας
	γ. Πίσω από την ηβική σύμφυση

	4. Ήπαρ
	δ. Στο βάθος του αριστερού υποχονδρίου

	5. Στόμαχος
	ε. Μπροστά από τον οισοφάγο

	
	Στ. Κάτω από αριστερό θόλο του διαφράγματος



(Μονάδες 10)





ΘΕΜΑ Βο
Β1. Να αναφέρετε τις μοίρες στις οποίες χωρίζεται ο φάρυγγας.
(Μονάδες 6)
Β2. Ποιοι είναι οι χιτώνες του στομάχου (μον. 4); Ποιος απ’ αυτούς είναι ο εξωτερικός χιτώνας (μον. 1); Σε ποιον  χιτώνα βρίσκονται οι γαστρικοί αδένες (μον. 1);
(Μονάδες 8)
Β3. Πού βρίσκεται η Χοληδόχος κύστη; Σε ποια μέρη χωρίζεται και σε τι χρησιμεύει;  
(Μονάδες 6)
Β4. Να αναφέρετε ονομαστικά πέντε κλάδους της κοιλιακής αορτής. 
(Μονάδες 5)

ΘΕΜΑ Γο
Γ1. Πώς ονομάζονται τα ανατομικά στοιχεία από τα οποία αποτελείται η ενδοκρινής μοίρα του παγκρέατος; Να αναφέρετε δύο από τις ορμόνες που παράγονται από αυτά και τα αντίστοιχα κύτταρα που τις παράγουν.
 (Μονάδες 6)
Γ2. Αναφέρετε τους σιαλογόνους αδένες που βρίσκονται σε ζεύγη. Τι περιέχει το σάλιο; 
(Μονάδες 7 )
Γ3.  Να περιγράψετε τη δομή των χιτώνων των αρτηριών και τη δομή των στιβάδων των φλεβών.
(Μονάδες 12)





ΘΕΜΑ Δο
Δ1. Μία Rhesus αρνητική (Rh-) γυναίκα η οποία δεν έχει μεταγγιστεί ποτέ, κυοφορεί για δεύτερη φορά στη ζωή της έμβρυο, του οποίου το Rhesus είναι θετικό (Rh+). Με την προϋπόθεση ότι το πρώτο της παιδί είναι Rhesus αρνητικό (Rh-) να αναφέρετε αν το έμβρυο αυτό κινδυνεύει να παρουσιάσει την αιμολυτική νόσο των νεογνών. Να δικαιολογήσετε την απάντησή σας .
(Μονάδες 10)
Δ2. Αναφέρετε τις κολποκοιλιακές βαλβίδες της καρδιάς καθώς και το που βρίσκεται η καθεμία. Τι αποφεύγεται µε την ομαλή λειτουργία των βαλβίδων; 
(Μονάδες 5)
Δ3. Να περιγράψετε το έργο της καρδιάς. Εξηγήστε την αναγκαιότητα που εξυπηρετείται από το πάχος των κοιλιών συγκριτικά µε αυτό των κόλπων της καρδιάς. 
(Μονάδες 10)

